Το τράχωμα τις πιο πολλές φορές το διαγιγνώσκει πολύ εύκολα ο ειδικός οφθαλμίατρος εξετάζοντας τα μάτια και τα βλέφαρα του πάσχοντος. Θα λέγαμε ότι η κλινική εικόνα είναι ιδιαιτέρως χαρακτηριστική. Όταν μια επιπεφυκίτιδα εμμένει για καιρό, ενώ έχει πραγματοποιηθεί θεραπευτική αγωγή, τότε ο ειδικός θα υποψιαστεί ότι έχει να κάνει με χλαμύδια. Η διάγνωση επιβεβαιώνεται με τις σωστές ειδικές εξετάσεις για την ανίχνευση αντισωμάτων ή και για το ίδιο το μικρόβιο στον επιπεφυκότα.